Shahzoda Muhammedova “Salom, gruppadagilar!” filmida suratga tushmoqda

Shahzoda Muhammedova yangi filmlarda ketma-ket rollar ijro etib, muxlislarini xursand qilishdan charchamayapti. “Shou-biznes” nashrining xabar berishicha, ayni paytda aktrisa “Salom, gruppadagilar!” filmining suratga olish ishlarida qatnashmoqda.

 Foto © Muloqot.uz
Yangi film rejissor Dilshod Ahmedov tomonidan suratga olinmoqda. Unda Shahzoda Yulduz ismli andijonlik qiz obrazini gavdalantiradi. Shuningdek, filmda Adiz Rajabov va Ja’far ham bosh rollarda namoyon bo‘ladi.
Ma’lum bo‘lishicha, filmning bir qismi Dubayda suratga olingan. Qolgan qismini Toshkentda tasvirga tushirish ishlari davom etmoqda. “Salom, gruppadagilar!” filmining katta ekranlarga chiqish sanasi hali e’lon qilinmagan. Biroq nashrning ta’kidlashicha, u “tez orada” kinotomoshabinlar e’tiboriga tortiq etiladi.